รัฐมนตรีประจำสำนักนายกรัฐมนตรี   รับมอบ ชุด Isolation Gown 2,000 ชุด จากเครือสหพัฒน์
รัฐมนตรีประจำสำนักนายกรัฐมนตรี  รับมอบ ชุด Isolation Gown 2,000 ชุด จากเครือสหพัฒน์ นายเทวัญ ลิปตพัลลภ รัฐมนตรีประจำสำนักนายกรัฐมนตรี เป็นผู้แทนรัฐบาลรับมอบชุด Isolation Gown จำนวน 2,000 ชุด จากเครือสหพัฒน์นายบุญชัย โชควัฒนา ประธานกรรมการ บริษัท สหพัฒนพิบูล จำกัด (มหาชน) กล่าวว่า จากสถานการณ์การแพร่ระบาดของเชื้อไวรัสโควิด-19 ส่งผลกระทบต่อประชาชนในวงกว้าง ซึ่งเครือสหพัฒน์ได้มีการผลิตหน้ากากอนามัย เพื่อแจกจ่ายให้ประชาชนที่ขาดแคลน จำนวน 1 ล้านชิ้น และยังเล็งเห็นถึงความสำคัญของบุคลากรที่ปฏิบัติหน้าที่ช่วยเหลือประชาชน โดยคำนึงถึงความปลอดภัยของบุคลากร จึงได้ส่งมอบชุด Isolation Gown ซึ่งเป็นเสื้อกาวน์สำหรับป้องกันการปนเปื้อนของเชื้อโรคและเชื้อไวรัส จำนวน 2,000 ชุด เพื่อนำไปแจกจ่ายให้โรงพยาบาลที่ขาดแคลนสำหรับชุด Isolation Gown เป็นชุดที่ได้รับมาตรฐานการใช้งานในโรงพยาบาล ผลิตจากผ้า Polyester Recycle 100% และเคลือบ Teflon โดยผ่านมาตรฐาน AATCC มีคุณสมบัติกันน้ำ อากาศผ่านได้ สามารถนำไปซักแล้วใช้ซ้ำได้ 10 ครั้ง